24/07/2017 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Concesión provisional de subvencións correspondentes ao Programa DP0026, de axudas para o cofinanciamento de proxectos de investimentos no ámbito da axuda ao desenvolvemento durante o 2017

RESOLUCIÓN NÚM.23160/2017, DO 19 DE XULLO, POLA QUE SE APROBA A CONCESIÓN PROVISIONAL DE SUBVENCIÓNS CORRESPONDENTES AO PROGRAMA DP0026, DE AXUDAS PARA O COFINANCIAMENTO DE PROXECTOS DE INVESTIMENTOS NO ÁMBITO DA AXUDA AO DESENVOLVEMENTO DURANTE O 2017 Don VALENTÍN GONZÁLEZ FORMOSO, Presidente da Deputación Provincial da Coruña, Primeiro. –Por Resolución da Presidencia núm.32516/2016, de 28 de decembro, aprobáronse as Bases reguladoras xerais das convocatorias de subvencións dirixidas a entidades privadas (iniciativa social sen ánimo de lucro ou de carácter mercantil), da Deputación Provincial da Coruña durante o ano 2017, que foron publicadas no BOP número 247, do 30.12.2016. Así mesmo, por acordo da Xunta de Goberno do 7.04.2017 tomouse coñecemento da Resolución da Presidencia núm.9573/2017, do 27 de marzo, pola que se aprobaron as Bases reguladoras do Programa DP0026, de axudas para o cofinanciamento de proxectos de investimentos no ámbito da cooperación ao desenvolvemento durante o 2017. O extracto da convocatoria, aprobado por Resolución da Presidencia núm.10221/2017, de 30 de marzo, foi publicada no BOP núm.65, de 5.04.2017, e o prazo de presentación de solicitudes rematou o día 28.04.2017, ás 14.00 horas. Segundo. –De acordo coa base 8 das Bases reguladoras xerais, por Resolución da Presidencia núm.19816/2017, do 19 de xuño, desináronse os membros da Comisión Avaliadora, que celebrou a súa reunión o día 22.06.2017, como figura na acta que se achega. Tal como consta na acta, a valoración das solicitudes fíxose de acordo co establecido na base 8.1 da convocatoria do Programa, cos resultados que figuran no Anexo de Valoración. Así mesmo, nesta reunión foi aprobada a táboa de transformación da puntuación en porcentaxe de concesión sobre o orzamento subvencionable. Terceiro. –A totalidade das solicitudes referidas neste informe foron presentadas dentro do prazo establecido na convocatoria e as solicitudes que figuran no anexo 2, de proposta de concesión de subvención, cumpren cos requisitos establecidos nela. Modificáronse os orzamentos naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático. Cuarta. –Na partida orzamentaria 0520/23131/781 do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Vistos os antecedentes sinalados, así como as disposicións legais de aplicación, RESOLVO: 1.–Aprobar a acta da Comisión Avaliadora das solicitudes correspondentes ao Programa DP0026, de axudas para o cofinanciamento de proxectos de investimentos no ámbito da cooperación ao desenvolvemento durante o 2017, así como os Anexos de Valoración e a táboa de transformación das puntuacións.2.–Non admitir as solicitudes que figuran no Anexo 1, polos motivos que se indican.3.–Conceder provisionalmente as subvencións ás entidades que se relacionan no Anexo 2, polos importes que se indican, con cargo á partida orzamentaria 0520/23131/781 do Orzamento Xeral desta Deputación para o exercicio corrente, por importe de 50.393,55 €. 4.–Conceder provisionalmente as subvencións ás entidades que se relacionan no Anexo 3, condicionadas polos motivos que se indican, que deberán ser emendados polos solicitantes no prazo de dez días hábiles que se sinala máis adiante.5.–Desestimar as solicitudes que figuran no Anexo 4 por non acadar a puntuación mínima de 30 puntos, fixada pola Comisión Avaliadora para a concesión das subvencións.6.–Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade.7.–Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.45.1. b) da Lei 39/2015, do procedemento administrativo común das administracións públicas. A título informativo, publicar esta resolución no taboleiro de edictos e na páxina web da Deputación.8.–Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se fora o caso, o desistimento da solicitude, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido o devandito prazo de 10 días sen que por parte dos solicitantes se formule desestimento expreso, a subvención considerarase aceptada tácitamente.9.–A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. ANEXO 1.–Non admitidas Importe solicitado: 0,00 €. ANEXO 2.–Concedidas provisionalmente Total concedido: 72.438,30 €. ANEXO 3.–Concedidas provisionalmente condicionadas Total concedido: 22.044,75 €. ANEXO 4.–Desestimadas Importe solicitado: 27.000,00 €. A Coruña, 19 de xullo de 2017. O PRESIDENTE, SECRETARIO XERAL, D. Valentín González Formoso D. José Luis Almau Supervía